b'\n_START_ARTICLE_\nLandkreis Rh\xc3\xb6n-Grabfeld\n_START_SECTION_\nGeografi\n_START_PARAGRAPH_\nLandkreis Rh\xc3\xb6n-Grabfeld omfatter deler av det historiske landskapet Grabfeld, som utgj\xc3\xb8r et omr\xc3\xa5de med b\xc3\xb8lgende \xc3\xa5ser \xc3\xb8st for kretsbyen Bad Neustadt. Fjellkjeden Rh\xc3\xb6n g\xc3\xa5r gjennom den vestlige delen av kretsen. I den vestlige delen ligger ogs\xc3\xa5 Kreuzberg, som er h\xc3\xb8yeste punkt med sine 928 moh._NEWLINE_Fr\xc3\xa4nkische Saale er den viktigste elven i kretsen; den har sitt utspring ved Trappstadt og flyter vestover gjennom Grabfeld og den \xc3\xb8stlige kanten av Rh\xc3\xb6n, f\xc3\xb8r den beveger seg s\xc3\xb8rvestover gjennom Neustadt. I Heustreu tar den opp i seg elven Streu og i Bad Neustadt elven Brend. Disse sm\xc3\xa5 elvene har sitt utspring i Rh\xc3\xb6n.'